CELEX: 62016CN0323
Language: hu
Date: 2016-06-08 00:00:00
Title: C-323/16. P. sz. ügy: A Törvényszék (kibővített első tanács) T-62/06. RENV II. sz., Olasz Köztársaság és Eurallumina SpA kontra Európai Bizottság ügyben 2016. április 22-én hozott ítélete ellen az Eurallumina SpA által 2016. június 8-án benyújtott fellebbezés

25.7.2016   
            
            
               HU
            
            
               Az Európai Unió Hivatalos Lapja
            
            
               C 270/36
            
         A Törvényszék (kibővített első tanács) T-62/06. RENV II. sz., Olasz Köztársaság és Eurallumina SpA kontra Európai Bizottság ügyben 2016. április 22-én hozott ítélete ellen az Eurallumina SpA által 2016. június 8-án benyújtott fellebbezés
   (C-323/16. P. sz. ügy)
   (2016/C 270/39)
   Az eljárás nyelve: angol
   
      Felek
   
   
      Fellebbező: Eurallumina SpA (képviselők: L. Martin Alegi, A. Stratakis, L. Philippou, Solicitors)
   
      A többi fél az eljárásban: Olasz Köztársaság, Európai Bizottság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül az ítéletet,
            
         
               —
            
            
               semmisítse meg a határozatot (1), amennyiben az elrendeli, hogy az Olasz Köztársaság téríttesse vissza a támogatást, illetve ennek hiányában
            
         
               —
            
            
               utalja vissza az ügyet a Törvényszékhez, és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A fellebbező egyetlen jogalapot hoz fel, amelyet öt részre oszt, és a közösségi jog megsértésére, különösen pedig a bizalomvédelem elvének megsértésére és az indokolás elmulasztására hivatkozik. A fellebbező konkrét jogalapjai a következők:
   
               1.
            
            
               A Törvényszék tévesen alkalmazta a jogot, amikor a 2013. december 10-i ítéletet akként értelmezte, hogy annak alapján azt kellett megállapítania, hogy az eljárás megindításának 2002. február 2-i közzététele megszüntette az Eurallumina jogos bizalmát.
            
         
               2.
            
            
               E téves jogalkalmazás következtében a Törvényszék nem teljesítette a visszautalás lényegi célját, és elmulasztotta mérlegelni az Eurallumina jogos bizalom fennmaradásával kapcsolatos érveit, illetve elferdített jogi hatter alapján, valamint tévesen mérlegelte azokat.
            
         
               3.
            
            
               A Törvényszék még az elferdített jogi háttér alkalmazása során is tévesen alkalmazta a jogot, amikor megállapította, hogy a vizsgálat lefolytatása során a Bizottság által tanúsított indokolatlan késedelem nem keletkezhetett az Eurallumina részéről olyan jogos bizalmat, amely megakadályozná a támogatás visszatéríttetését.
            
         
               4.
            
            
               A Törvényszék a közösségi jogot és az értelmezési alapelveket megsértve, contra legem tévesen értelmezi a 2003/96 (2) irányelvet.
            
         
               5.
            
            
               A Törvényszék tévesen alkalmazta a jogot, amikor elutasította az Eurallumina által arra alapított érveket, hogy beruházott egy szardíniai üzembe.
            
         
      (1)  A Gardanne, a Shannon régióban és Szardínián timföldgyártáshoz üzemanyagként felhasznált ásványolajok esetében a Franciaország, Írország, illetve Olaszország által alkalmazott jövedéki adó alóli mentességről szóló, 2005. december 7-i 2006/323/EK bizottsági határozat (az értesítés a C(2005) 4436. számú dokumentummal történt) (HL L 119., 12. o.)
   
      (2)  Az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelv (HL L 283., 51. o.)